Engolasters (sted)

Engolasters er et sted i kommunen Escaldes-Engordany i Andorra. Stedet ligger på 1504 meters høyde. Det har en kirke, San Miguel de Engolasters, som er fra første halvdel av 1100-tallet. Den har en kampanile i lombardisk stil. Deler av det originale interiøret er bevart i Museu Nacional d'Art de Catalunya i Barcelona. Nord for stedet, like over grensen til kommunen Encamp, ligger innsjøen Engolasters. Referanser